JayJayThrowThrow/commonwealth-wiki-mix huggingface dataset:
भोड्का

भोड्का ( , , ) पोल्यान्ड, रूस र स्विडेनबाट विकसित भएको विभिन्न किसिमको प्रसोधित मादकपदार्थ हो। यो मुख्यतया पानी र इथानोलबाट बनाइने गरिन्छ, तर कहिलेकाँही यसलाई अशुद्धता र स्वादको लागि भिन्नै तरिकाले बनाइने गरिन्छ। परम्परागत रूपमा यो खाद्यान्नको तरल पदार्थ निकालेर त्यसलाई प्रसोधन गरेर बनाइने गरिन्छ। सन् १८०० मा आएर भोड्कालाई अन्नसँगै आलु मिसाइ प्रसोधन गरेर प्रयोगमा ल्याइएको हो, वर्तमान समयमा केही आधुनिक ब्रान्डहरूले फलको प्रयोग गरेर समेत भोड्का बजारमा ल्याइरहेको छ।

सन् १८९० देखि उत्पादित भोड्कामा ४०% रक्सी (८० युएस प्रमाण) रहेको छ। युरोपेली सङ्घले भोड्काको लागि न्यूनतम ३७.५% रक्सी राख्ने मापदण्ड बनाइसकेको छ। संयुक्त राज्य अमेरिकाको भोड्कामा न्यूनतम ४०% रक्सी हुनुपर्दछ।

भोड्का परम्परागत रूपमा पानी, चिसो, वा अन्य पेयपदार्थ नमिसाइ पिउने गरिन्छ। यसलाई प्राय बेलारुस, एस्टोनिया, फिनल्यान्ड, आइसल्यान्ड, लिथुआनिया, लात्भिया, नर्वे, पोल्यान्ड, रूस, स्विडेन, र युक्रेन जस्ता भोड्का सौखिनहरूको क्षेत्रमा चिसो पेयपदार्थको रूपमा व्यवहार गरिन्छ। यो भोड्का मार्टिनी, कोस्मोपोलिटन, भोड्का टोनिक, स्क्रु ड्राइभर, ग्रेहाउन्ड, कालो वा सेतो रूसी कक्टेल, मस्को म्युल, ब्लड मेरी र सिजरजस्ता ककटेल र मिश्रित पेयहरूमा पनि प्रयोग हुन्छ।
व्युत्पत्ति

ब्रिटेनिका विश्वकोश अनुसार, 'भोड्का' नाम रूसी शब्द 'भोडा' (पानी) र पोलिस शब्द 'वोदा' को सङ्क्षिप्त संज्ञा हो। यो शब्द सन् १४०५ मा पहिलो पटक स्यान्डोमर्सको पेलाटिनेटबाट पोल्यान्डको अदालतको दस्तावेजहरूमा दर्ता गरिएको थियो, सो दस्तावेजमा यी शब्दहरू औषधि र सौन्दर्य प्रसाधनको लागि उल्लेख गरिएको थियो। रूसी औषधिको सूचिमा 'भोड्का अफ ब्रेड वाइन' र 'भोड्का इन हाफ अफ ब्रेड वाइन' शब्द समावेस गरिएको छ। अल्कोहल वा रक्सी लामो समयदेखि औषधि बनाउनको लागि एउटा आधारको रूपमा प्रयोग गरिदैँ आएको छ। यसबाट 'भोड्का' शब्द 'वोदित' र 'रेजवोदित' अर्थात पानीसँग मिश्रित गर्नबाट विकसित भएको स्पष्ट सङ्केत दिन्छ।
इतिहास
सन्दर्भ सामग्रीहरू
बाह्य कडीहरू

श्रेणी:पेयपदार्थ
सुनवल नगरपालिका

सुनवल नेपालको लुम्बिनी प्रदेश अन्तर्गत नवलपरासी (बर्दघाट सुस्ता पश्चिम) जिल्लामा पर्ने एक नगरपालिका हो। सुनवल बजार नगरपालिकाको केन्द्र हो। यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ वैशाख २५ देखि आएको थियो। यसलाई नगरपालिका घोषणा गर्दा सुनवल र स्वाँठी गाउँ विकास समितिहरू समावेश गरिएका थिए भने २७ फागुन २०७३ मा, नगरपालिकाको क्षेत्र विस्तार गर्दा धुर्कोट (६) र रामनगर गाविसहरू यसमा गाभिएका थिए।
जनसङ्ख्या

राष्ट्रिय जनगणना २०७८को जनगणना अनुसार सुनवल नगरपालिकाको कुल जनसङ्ख्या ७२,०८५ रहेको छ भने यहाँ १७,४१८ घरधुरी रहेका छन्।
सन्दर्भ सामग्रीहरू
बाह्य कडीहरू

*जिल्ला विकास समिति, नवलपरासी


श्रेणी:नवलपरासी (बर्दघाट सुस्ता पश्चिम) जिल्लाका नगरपालिकाहरू
श्रेणी:वि.सं. २०७१ मा घोषित नगरपालिकाहरूश्रेणी:लुम्बिनी प्रदेशका नगरपालिकाहरू
राजापुर नगरपालिका

बर्दिया जिल्लाका ६ नगरपालिकाहरू मध्ये एक हो। २०७१ वैशाख २५ मा, नगरपालिका घोषणा गर्दा साविकका नयाँगाउँ, मानपुरटपरा, बदालपुर, राजापुर, दौलतपुर र भिम्मापुर गाविसहरू समावेश गरिएको थियो भने २७ फागुन २०७३ मा, नगरपालिकाको क्षेत्रविस्तार गर्दा खैरिचन्दनपुर गाविस यसमा गाभिएको थियो।
जनसङ्ख्या

राष्ट्रिय जनगणना २०७८को जनगणना अनुसार को कुल जनसङ्ख्या ६०,८३१ रहेको छ भने यहाँ १३,६५९ घरधुरी रहेका छन्।
सन्दर्भ सामग्रीहरू
बाह्य कडीहरू

*जिल्ला समन्वय समितिको कार्यालय, बर्दिया


श्रेणी:बर्दिया जिल्लाका नगरपालिकाहरू
श्रेणी:लुम्बिनी प्रदेशका नगरपालिकाहरू‎
श्रेणी:वि.सं. २०७१ मा घोषित नगरपालिकाहरू
हनुभैरव

हनुमानलाई विभिन्न ग्रन्थमा रुद्रावता भनेर उल्लेख भएबाट भैरवको रूप मान्नु ज्यादा अनौठो देखिँदैन। पाटनको सङ्ग्रहालयमा राखिएको दुईवटा ढलौटको मूर्ति र अर्को प्रस्तर मूर्तिले पनि एउटा दुर्लभ हनुभैरवको मूर्तिको प्रतिनिधित्व गर्दछ। वैष्णव धर्मसँग सम्बन्धित हनुमान र भैरवलाई संयुक्तरूपमा प्रस्तुत गरिएको छ। यस मूर्तिमा अरू पाइएका मूर्तिहरू जस्तै हनुमानको मूर्ति र मुखले महत्त्वपूर्ण स्थान ओगटेको छ। मुख्य शिर वा मुख हनुमानको छ र अन्य चार जनावरको टाउको देखाइएको छ। यो धेरैले थाहा नपाएको हनुमानको मूर्ति हो। हनुमान विष्णु अवतार रामका भक्त हुन्। भैरव भगवान् शिवको महत्त्वपूर्ण रूप हो। यहाँ हनुमान र भैरवलाई एउटै मूर्तिमा देखाइएको छ यस्तो किसिमको मूर्तिलाई हनुभैरवको मूर्ति भन्ने गरिन्छ।

हनुमानसम्बन्धी धारणा यस्ता किसिमका मूर्तिहरूमा महìवपूर्ण रहेको देखिन्छ। शरीर देवताको र मुख भने बाँदरको हुन्छ। हनुभैरवको मूर्तिहरूमा अन्य चारवटा टाउका हुन्छन्। जसमध्ये सुङ्गुरको, गरुडको, सिंहको र कहिलेकाहीँ स्यालको पनि हुन्छ र सबभन्दा माथिल्लो टाउको घोडाको हुन्छ। यसमा भएका धेरै हात, धेरै टाउका र हातले समातेका विविध डरलाग्दा आयुधहरूले गर्दा यो मूर्ति डरलाग्दो मूर्तिसँग सम्बन्धित रहेको पाइन्छ। मूर्तिले समातेको सबभन्दा माथिल्लो भागको आयुध जडीबुटीले युक्त गन्धमान पर्वतलाई बुझाउँछ, जुन हनुमानलाई चिन्ने एउटा महत्त्वपूर्ण चिहृन हो। रामायणका प्रमुख पात्र लक्ष्मण र उनका सेनाहरूलाई बचाउनको लागि हनुमानले गन्धमान पर्वतमा भएको बुटीहरू ल्याएका थिए।

यस्ता किसिमका केही मूर्तिहरू भारतमा पर्वतीय स्कुलको चित्रकलामा देख्न सकिन्छ। सम्भवतः यो विभिन्न धर्मसँग सम्बन्धित देवतालाई एउटैमा देखाउने नेपाली परम्परा भएको अनुमान गर्न सकिन्छ। राम र शिवसम्बन्धी धारणालाई एउटै मिलाएर देखाउने प्रचलन नेपालीहरूको आˆनै मौलिक देन हो। यो धारणा १७ औँ-१८ औँ शताब्दीदेखि सुरु भएको देखिन्छ। हनुमान र भैरव जसलाई हनुभैरव भनिन्छ। यसका पाँचवटा जनावरका टाउका छन् र दसवटा हात छन् र यो मूर्ति वि.सं. १८११मा पाटन दरबारको छानामाथि संरक्षक देवताको रूपमा स्थापना गरिएको थियो।
यो पनि हेर्नुहोस

* हनुमान-चालीसा
* हनुमान
*-नेपाल मण्डलमा हनुमान :राजेन्द्रलाल श्रेष्ठ


सन्दर्भ ग्रन्थ
१. धनशमशेर. ज.ब.रा., बृहत् पुरश्वर्यार्णव, प्रथम भाग, काठमाडौँ : म.वी.वी.शाह, वि.सं. २०२५, द्वि.ख. पृष्ठाङ्का - ४८२ -४८३
२.टी. ए. गोपीनाथ राव, इलिमेन्ट अफ हिन्दू आइकोनोग्राफी, भाग १, न्यूयोर्कः प्यारागन बुक हाउस, १९६८,पृष्ठ १९०
३.चित्रलेखा सिंह र प्रेमनाथ, 'हनुमान', प्रथम संस्करण, दिल्ली : क्रिट पब्लिकेशन बुक हाउस, ई.सं.२००२ , पृष्ठ ४७
४. लैनसिह बाङ्गदेल - प्राचीन नेपाली मूर्तिकलाको इतिहास, काठमाडौँ : रोयल नेपाल एकेडेमी, वि.सं. २०३९, पृष्ठ १२६ पूर्ववत्
५. नयराज पन्त, 'हनुमानको स्थापन्ना गर्नुमा हेतु' पूणिर्मा, वि.सं. २०२१ वैशाख, १ वर्ष, १ अङ्क पृष्ठ ३०
६. गौत्तमवज्र बज्राचार्य, हनुमानढोका राजदरबार, काठमाडौँ, नेपाल एसियाली अध्ययन संस्थान, वि.सं. २०३३, पृष्ठ १५
७. तुलसीराम वैद्य, भक्तपुर राजदरबार, काठमाडौँ, नेपाल एसियाली अध्ययन संस्थान, पृष्ठ ५४ r

श्रेणी:देवी-देवताहरू
श्रेणी:रामायण
श्रेणी:पुराण
विश्व व्यापार केन्द्र

वर्ल्ड ट्रेड सेन्टर न्यु योर्क सहरको मैनछटनमा बनेका दुई टावर रूपी भवनहरूको जोडी थियो, जसलाई आतंकवादी सङ्गठन अल कायदासंग सम्बन्धित आतंकवादिहरूले ११ सितंबर, २००१मा नष्ट गरिदिएका थिए।

मूल वर्ल्ड ट्रेड सेन्टर तल्लो मैनहट्टन, न्यु योर्क सिटी, संयुक्त राज्य अमेरिकामा मीलको पत्थर जुडुवा टावरहरूको विशेषता सात भवनहरुका साथ एक जटिल थियो। जटिल ४ अप्रिल, १९७३लाई खोला, र ११ सेप्टेम्बरका हमलाको समयमा २००१मा नष्ट गरेको थियो। पांच नयाँ गगनचुंबी इमारतहरु र हमलहरुका हताहतहरूको संख्याका लागि एक स्मारकका साथ साइट पुनर्निर्माण गरिंदैछ। सेप्टेम्बर २०११ का रूप मा, केवल एक गगनचुंबी भवन चारबाट अधिक २०२०बाट पहिला पूरा हुने आशाका साथ पूरा हो चुका छ. एक छैटौँ टवर अहिले पनि पुष्टिको प्रतिक्षा गर्दैछ बनाए जा. उनका पूरा हुनेका समय, मूल १ र २का वर्ल्ड ट्रेड सेन्टर संसारको सबैभन्दा लामा भवनहरु थिए, एम्पायर स्टेट बिल्डिंग, म्यानहट्टनमा पनि श्रेष्ठ छ।
सन्दर्भ

श्रेणी:सर्वोच्च गगनचुम्बी

en:World Trade Centre
कृतवर्मा

कृतवर्मा यदुवंशको अन्तर्गत भोजवंशीय हृदिकको पुत्र र वृष्णिवंशको आठ सेनानायकहरू मध्ये एक। महाभारत युद्धमा यसले एक अक्षौहिणी सेना द्वारा दुर्योधनको सहायता गरेको थियो। यो कौरव पक्षको अतिरथी वीर थियो (म. भा., उद्यो., १३०-१०-११)। महाभारतको युद्धमा यसले आफ्नो पराक्रमको अनेक पल्ट प्रदर्शन गर्यो; अनेक पल्ट पाण्डव सेनाको युद्धविमुख गर्‍यो तथा भीमसेन, युधिष्ठिर, धृष्टद्युम्न, उत्तमौजा आदि वीरहरूलाई पराजित गर्यो। द्वैपायन सरोवरमा गएर यसैले दुर्योधनलाई युद्धको लागि उत्साहित गरेको थियो। निशाकालको सौप्तिक युद्धमा यसले अश्वत्थामा लाई साथ दिएको थियो तथा शिविरबाट भागेका योद्धाहरूको वध गर्‍यो (सौप्तिक पर्व ५-१०६-१०७), र पाण्डवहरूको शिविरमा आगो लगायो। मौसल युद्धमा सात्यकिले यसको वध गर्यो। महाभारतको अनुसार मृत्यु पश्चात् स्वर्ग गए पछि यसको प्रवेश मरुद्गणहरूमा भयो।


श्रेणी:धर्मग्रन्थ
श्रेणी:पौराणिक कथाहरू
श्रेणी:महाभारतका पात्रहरू
सेतो प्यागोडा

फरविडन सिटी अर्थात दरबार सङ्ग्रहालय दरबार सङ्ग्रहालयको उत्तरपश्चिममा रहेको सेतो प्यागोडा नेपाल-चीन सम्बन्धको ऐतिहासिक प्रतीक बनेर उभिएको छ । सेतो प्यागोडालाई चीन सरकारले अत्यन्तै महत्त्व दिएर संरक्षण गरेर राखेको छ । यान वंशका सम्राट कुब्ला खाँको समयमा नेपाली कलाकार अरनिकोले सन् १२७९मा बनाएको भन्ने विश्वास गरिएको सो प्यागोडाले नेपाली कला संस्कृति चीनमा विस्तार गर्न महत्त्वपूर्ण योगदान पुर्‍याएको छ । इँटा र चुनढुङ्गा प्रयोग गरी बनाइएको सो प्यागोडा पटकपटक जीर्णोद्धार गरिँदै आएको छ । सन् १७२९मा आगलागी भएर सो प्यागोडाको महìवपूर्ण भाग नष्ट भएपछि पुनः नेपाली कलाकार लगेर जीर्णोद्धार गरिएको थियो । सास्कृतिक क्रान्ति ताका कैयौ संपदा एवं निधि भत्काउने क्रममा यो संपदा भने तत्कालिन प्रधानमन्त्रि चाउ एनलाईको प्रयासमा बचेको थियो|


श्रेणी:संपदा
श्रेणी:चीन
भारतीय प्रहरी सेवा

भारतीय पुलिस सेवा, जसलाई सामान्य बोलीचालीमा भारतीय पुलिस वा आईपीएस, को नामबाट पनि जानिन्छ। भारत सरकार को अखिल भारतीय सेवा को एक अंगको रूपमा काम गर्दछ र जसको अन्य दुई अङ्ग भारतीय प्रशासनिक सेवा वा आईएएस र भारतीय विदेश सेवा वा आईएफएस हो। जो ब्रिटिश प्रशासनको अन्तर्गत इंपीरियल पुलिस को नामबाट जानिन्थ्यो।
भारतीय पुलिस सेवा परीक्षा

भारतीय पुलिस सेवा परीक्षा सङ्घ लोक सेवा आयोग, दिल्लीद्वारा प्रत्येक वर्ष मेबाट शुरु भएरर जनवरी सम्म आयोजित गरिन्छ। जसको उद्देश्य विभिन्न प्रकारको भारतीय पुलिस पदमा भर्ना गर्नु हो।
आधुनिक पुलिस पद एवं ब्याच

* महानिदेशक, इन्टेलिजेन्स ब्यूरो
* महानिदेशक, केन्द्रीय अन्वेषण ब्यूरो
* महानिदेशक, केन्द्रीय रिजर्व पुलिस बल
* महानिदेशक, सीमा सुरक्षा बल
* महानिदेशक, केन्द्रीय औद्योगिक सुरक्षा बल
* महानिदेशक, रेलवे सुरक्षा बल
* महानिदेशक, शसस्त्र सीमा बल
* महानिदेशक, भारत तिब्बत सीमा पुलिस बल
* महानिदेशक, राष्ट्रीय सुरक्षा गार्डItalic textBold text
* सचिव, क्याबिनेट सचिवालय भारत सरकार
* महानिदेशक, पुलिस अनुसन्धान एवं विकास ब्यूरो
* महानिदेशक, नार्कोटिक्स नियन्त्रण ब्यूरो
* महानिदेशक , सरदार वल्लभभाई पटेल राष्ट्रीय पुलिस अकादमी हैदराबाद
* महानिदेशक, सुरक्षा
* महानिदेशक, राष्ट्रीय आपदा एवं नागरिक सुरक्षा

* पुलिसमहानिदेशक आंध्र प्रदेश, असम, बिहार, गुजरात,हरियाणा, जम्मू कश्मीर,झारखंड, हिमाचल प्रदेश, कर्नाटक, केरल, महाराष्ट्र, मध्य प्रदेश, उडीसा, पञ्जाब , राजस्थान, तमिलनाडू,त्रिपुरा,उत्तराखंड, उत्तर प्रदेश, एवं पश्चिम बङ्गाल

* पुलिस कमिश्नर दिल्ली
* पुलिस कमिश्नर कोलकाता
* पुलिस कमिश्नर चेन्नई
* पुलिस कमिश्नर बम्बाइ
* पुलिस कमिश्नर बैंगलोर
* पुलिस कमिश्नर हैदराबाद
* पुलिस कमिश्नर अहमदाबाद
* पुलिस कमिश्नर पुणे
* पुलिस कमिश्नर नागपुर

* निदेशक, राष्ट्रीय अपराध रिकार्ड ब्यूरो
इतिहास
वर्तमान मुद्दा
१९९६-२००६ मा सर्वोच्च अदालत द्वारा पुलिस सुधारको आदेश
यो पनि हेर्नुहोस

* भारतीय प्रशासनिक सेवा
* भारतीय पुलिस सेवा
* भारतीय आर्थिक सेवा
* भारतीय पुलिस अकादमी - http://www.svpnpa.gov.in/
* सङ्घ लोकसेवा आयोग
* केन्द्रीय रिजर्व पुलिस बल
सन्दर्भ सामग्रीहरू
बाह्य कडिहरु

* भारतीय राज्यहरूको प्रहरी सेवाको वेबसाईट
* SVP भारतीय पुलिस अकादमी


श्रेणी:भारत सरकार
श्रेणी:भारतीय प्रहरी
श्रेणी:प्रशासन
केन्द्रीय अन्वेषण ब्यूरो

केन्द्रीय अन्वेषण ब्यूरो (Central Bureau of Investigation) अर्थात सीबीआई भारत सरकारको प्रमुख जाँच एजेन्सी हो। यो आपराधिक एवं राष्ट्रीय सुरक्षासँग जोडिएका विभिन्न प्रकारको मामिलाको जाँच गर्नको लागि लगाईन्छ।

यसले कार्मिक एवं प्रशिक्षण विभागको अधीन कार्य कार्य गर्दछ। यद्यपि यसको सङ्गठन फेडरल ब्यूरो अफ इन्वेस्टिगेशनसंग मिल्दो जुल्दो छ तर यसको अधिकार एवं कार्य-क्षेत्र एफ् बीआईको तुलनामा धेरै सीमित छ। यसको अधिकार एवं कार्य दिल्ली विशेष प्रहरी संस्थापन ऐन (Delhi Special Police Establishment Act), १९४६बाट परिभाषित छ। भारतको लागि सीबीआई नै इन्टरपोल को आधिकारिक एकाइ हो।
इतिहास

केन्‍द्रीय अन्‍वेषण ब्‍यूरोको उत्‍पत्ति भारत सरकारद्वारा १९४२मा स्‍थापित विशेष पुलिस प्रतिष्‍ठानबाट भयो। त्यस समय विशेष पुलिस प्रतिष्‍ठानको कार्य द्वितीय विश्‍व युद्धको समयमा भारतीय युद्ध र आपुर्ति विभागको लेन-देनमा घूसखोरी र भ्रष्‍टाचारको मामिला जांच गर्नु थियो। विशेष पुलिस प्रतिष्‍ठानको अधीक्षण युद्ध विभागको जिम्मा थियो।

युद्ध समाप्ति पछि पनि, केन्‍द्र सरकारको कर्मचारीहरु द्वारा घूसखोरी र भ्रष्‍टाचारको मामिलाहरूको जांच गर्ने उदेश्यले एउटा केन्‍द्रीय सरकारी एजेंसीको जरूरत महसूस गरियो। यसैकारण १९४६मा दिल्‍ली विशेष पुलिस प्रतिष्‍ठान ऐन लागू गरियो । यो ऐनद्वारा विशेष पुलिस प्रतिष्‍ठानको अधीक्षण गृह विभागलाई हस्‍तान्तरित भयो र यसको कामकाजलाई विस्‍तार गरेर भारत सरकारको सबै विभागलाई समेटियो। विशेष पुलिस प्रतिष्‍ठानको क्षेत्राधिकार सबै सङ्घ राज्य क्षेत्र सम्म विस्‍तृत गरियो र सम्‍बन्धित राज्‍य सरकारको सहमतिबाट राज्‍यसम्म नै यसको विस्‍तार गर्न सकिन्छ। दिल्‍ली विशेष पुलिस प्रतिष्‍ठानलाई यसको लोकप्रिय नाम ‘केन्‍द्रीय अन्‍वेषण ब्‍यूरो’ गृह मंत्रालय संकल्‍प दिनांक १.४.१९६३द्वारा प्राप्त भयो। आरम्‍भमा केन्‍द्र सरकारद्वारा सूचित अपराध केवल केन्‍द्रीय सरकारको कर्मचारियों द्वारा भ्रष्‍टाचारसंग नै सम्‍बन्धित थियो। बिस्तारै बिस्तारै, ठूलो संख्‍यामा सार्वजनिक क्षेत्रको उपक्रमहरूको स्‍थापनाको साथै यि उपक्रमहरूको कर्मचारीलाई पनि केन्‍द्रीय अन्‍वेषण ब्यूरोको क्षेत्रको अधीन ल्याईयो । यस प्रकार, १९६९मा बैङ्कको राष्‍ट्रीयकरण पछि सार्वजनिक क्षेत्रको बैङ्क र त्यसको कर्मचारी पनि केन्‍द्रीय अन्‍वेषण ब्‍यूरोको क्षेत्रको अधीन आए।
आलोचना

केन्द्रीय अनुसन्धान ब्यूरो प्रायः विवादों र आरोपबाट घेरी रहन्छ। यस माथि केन्द्रीय सरकारको एजेंटको रूपमा पक्षपातपूर्ण काम गर्ने आरोप लागि रहन्छ।
वाह्य सूत्र

* सीबीआई को वेबसाईट
*सीबीआई लाई सरकारबाट मुक्त गरियोस: किरण बेदी
*आफ्नो सर्वोच्चताको छवि को आफू खंडित गरेको छ सीबीआई
* अद्यतन भारतीय न्यायिक समाचार (Latest in Indian legal news)
*&Story_ID=३१४ http://mithileshdubey.blogspot.com/2011/01/blog-post.html सीबीआई हुनु, न गहुनुको मतलब

श्रेणी:भारत सरकार
भगवतीजात्रा

नेपाल-अंग्रेज युद्धको सम्झना स्वरूप पाल्पाको तानसेनमा बिहीवार भगवतीजात्रा धुमधामका साथ मनाइएको छ । हरेक वर्ष भाद्र कृष्ण नवमीका दिन यो जात्रा मनाउने चलन छ । पहाडी जिल्ला पाल्पाको शानको रूपमा यो जात्रा मनाउने गरिन्छ। जात्रा मनाउन जिल्ला वाहिर गएर वसोवास गर्नेहरू समेत आएका थिए। तानसेन, भगवतीटोलमा रहेको श्री ७ रणउज्जेश्वरी भगवतीको मूर्ति रथमा राखेर सिन्दुर जात्रा गर्ने चलन छ । यसैलाई भगवतीको रथयात्रा भनिने गरेका छ । जात्राको महत्त्व सन् १८७१/७२ को नेपाल अंग्रेज युद्ध गाँसिएको छ ।


पाल्पाका विभिन्न स्थान र छिमेकी जिल्लावाट आएकाहरूले भाकल अनुसारको कुखुरा, हाँस, बोका, राँगो, आदी बली दिएर पूजा चढाए। भगवती मन्दिरमा तीन पटक घुमाएर रथ निकालिएको थियो। त्यस अघि नेपाली सेनाले बढाई दिने चलन छ। तानसेनको जिल्ला प्रशासन, जिल्ला प्रहरी, नेपाली सेनाको गणमा पुजा दिने र बजार घुमाइएको थियो।

बजार घुमाउनु अघि नवमीको दिन सुर्योदय नहुँदै बजारका महिलाहरू झिसमिसेमै देवीको पुजा गरिसकेका थिए। दिउसो १ वजेदेखि भगवतीतिर नगर परिक्रमा गराउन ३०/४० जना बलिया कुमाल जातीका पिपा जवान आएका थिए। उनीहरूले रथको दुवै तिर तेर्साईएका दुई बलिया नोलहरूलाई काधमा बोकेर नगरबासीको जयजयकारको गुन्जन ध्वनी सहित रथयात्रा गरियो।

तानसेनका घरघरबाट पुजा दिए। मन्दिरमा श्रद्धालुको भिड रहेको थियो। विगतका वर्षमा भन्दा यसपटक उल्लेख्य श्रद्धालुको सहभागीता रहेको भगवती मन्दिर व्यवस्थापन समितिका अध्यक्ष केदारलाल श्रेष्ठले बताए। जात्रा कसरी चल्यो भन्नेबारे रोचक र सत्य घटना छ।

काजी अमर सिंह थापाको कार्यकाल सकिँदा निजका नाति नयन सिंहका छोरा कर्णेल उजीरसिंह थापा पाल्पाका तैनाथवाला भएर वसेका थिए। सोही वेला अंग्रेजहरूले दुख दिने र नेपाललाई हडप्ने गरेका थिए। अंग्रेजहरूले नेपाल आफ्नो हातमा पार्न चारै तिरवाट आफ्नो सेना अगाडि वढाएका वेला उजीरसिंह थापा लडाईमा सामेल हने मौका पाए।

मनोकामना देवी सँग प्रकट गरी युद्ध लड्न गएको र अग्रेजहरू उजीरसिंहको लडाइँ हार खाई फर्केको ईतिहासमा लेखिएको छ। जीतगढीको लडाइँमा नेपाली फौजले जित्यो। सन् १८७१-७३को नेपाल अंग्रेज युद्ध पछि कर्णेल उजीरसिंह थापाले एक विशाल तीनतले पेगोडा शैलीको मन्दिर वनाएका हुन्। मन्दिर वनाउन सन् १८७५/७६मा सकिएको थियो। यसैवेला देखि काठमाण्डौका जात्रावाट प्रभावित भएका उजीर सिंहले भगवतीको रथयात्रा निकाल्न सुरु गरेको इतिहास्विद् डा.कर्णबहादुर बाँनिया बताँउछन्।
सन्दर्भ सामग्रीहरू
एन्टिबायोटिक

ग्रीक भाषामा एन्टी भनेको विपरीत र बायोस् भनेको जीवन हो। अर्को शब्दमा भन्ने हो भने एन्टिबायोटिक भनेको जीवनाशक वस्तु हो र यसले जीवाणुलाई नाश गरेर मानिसलाई रोगबाट छुटकारा दिलाउँछ। जीवाणु नाश गर्ने एन्टिबायोटिकलाई ब्याक्टेरियल साइडल र फैलिन नदिनेलाई ब्याक्टेरियो स्टाटिक भनिन्छ। सन् १९२८मा एलेक्जेन्डर फ्लेमिङले फंगसबाट पेनिसिलिन निकालेका हुन्। फ्लेमिङ फ्लोरी र चेनले उक्त उपलब्धिका लागि संयुक्त रूपमा सन् १९४५मा नोबेल पुरस्कार पाएका थिए। हिजोआज विभिन्न किसिमका एन्टिबायोटिक बजारमा उपलब्ध छन्। धेरै चिकित्सकले चलाउने एमोक्सिलिन सन् १९९८मा मात्र उपलब्ध भएको हो।

अमेरिकाका जीवाणुविज्ञान विशेषज्ञ सेलम्यान वाक्सम्यानले सन् १९४३मा स्ट्रेप्टोभाइसिन पत्ता लगाएका हुन्। यसअघि क्षयरोगको ओखती थिएन। राम्रो हावापानी भएको सेनेटोरियममा पौष्टिक खाना ख्वाएर क्षयरोगको उपचार गरिन्थ्यो। यसरी उपचार अभावमा हजारौं क्षयरोगीको मृत्यु हुन्थ्यो।

पेनिसिलिनको सुइबाहेक सल्फाडायजिन र सल्फाग्वानिडिनका ट्याब्लेटहरू सरकारी अस्पतालहरूमा पाइन्थ्यो। धेरैजसो जीवाणुजनित रोगमा सल्फा समूहमा ओखतीहरू दिने चलन थियो। जीवाणुभित्रको फोलिक एसिडलाई प्रभाव पारेर सल्फा समूहका ओखतीहरूले जीवाणुहरूलाई फैलिन दिँदैनन्। यिनीहरू ब्याक्टेरिया स्टाटिक समूहमा पर्छन्। ब्याक्टेरियाको प्रोटिनलाई प्रभाव पारेर रोग नियन्त्रण गर्ने समूहमा एजिथ्रोभाइसिन, क्लिनडामाइसिन, क्लोरामफेनिकल र टेट्रासाइक्लिन पर्छन्। ब्याक्टेरियाको शक्ति नाश गर्ने उल्लिखित एन्टिबायोटिकमध्ये क्लोरामफेनिकल टाइफाइड ज्वरोमा वर्षौं प्रयोग भयो। हिजोआज टाइफाइडका लागि अन्य एन्टिबायोटिक उपलब्ध छन्। क्लोरामफेनिकलका धेरै अवाञ्छनीय अवगुण भएकाले आजकाल यसको प्रयोग हुँदैन। आँखाको रोगका लागि भने अझै यसलाई प्रयोग गरेको पाइन्छ।

आधुनिक युगमा सबभन्दा ज्यादा प्रयोग गरिने ओखतीहरूमा एन्टिबायोटिकहरू नै पर्छन्। एन्टिबायोटिकको जथाभावी प्रयोगले यी समूहका ओखतीको जीवाणु नाश गर्ने शक्ति कम हुँदै जान्छ र पछि यी ओखतीले एकदमै काम गर्न छाडछन्।

यही सत्यलाई राम्रोसँग बुझेका पश्चिमी मुलुकहरूमा जोकोहीले एन्टिबायोटिक दिन सक्दैन। चिकित्सकहरूले मात्र एन्टिबायोटिक दिन सक्छन्। प्रेस्किप्सनबिना औषधि पसलबाट एन्टिबायोटिक खरीद गर्न सकिँदैन। हाम्रो देशमा जोकोहीले सजिलैसँग एन्टिबायोटिक खरीद गर्न सक्छ। यसको फलस्वरूप एन्टिबायोटिकको सही प्रयोग हुँदैन। मानिसको ज्यान बचाउने ओखतीहरू शक्तिहीन भएर काम गर्न छाड्छन्।
बाहिरी कडी
सन्दर्भ सामग्री

श्रेणी:रोग
श्रेणी:विज्ञान
अल्गोरिदम

गणित, गणन (computing) तथा अन्य विधाहरूमा कुनै कार्यहरू सम्पन्न गर्नको लागि आवश्यक चरणहरूको समूहलाई अल्गोरीदम (algorithm) या कलन विधि भनिन्छ।

अल्गोरीदमलाई कुनै स्पष्ट रूपमा पारिभाषित गणनात्मक समस्याहरूको समाधान गर्ने औजारहरू (tool)को रूपमा पनि लिइन्छ। जसमा समस्याको इनपुट र आउटपुट सामान्य भाषामा बयान गरिएको हुन्छ; यसको समाधानको रूपका आधारमा अल्गोरीद्म, क्रमगत ढङ्गले बताइन्छ कसरी इन्पुट/आउटपुट प्रकृया समापन गर्न सकिन्छ भनेर।

केहि उदाहरणहरू:

१) केही सङ्ख्याहरू बिना कुनै क्रम दिइएको छ भने; यिनलाई सानो देखि ठूलो क्रम (ascending order)मा कसरी बदल्ने?

२) दुई पूर्णांक सङ्ख्याहरू दिइएको भए; तिनको महत्तम समापवर्तक (Highest Common Factor) कसरी निकाल्ने ?
यो पनि हेर्नुहोस

* फ्लो चार्ट
बाह्य सूत्र

* Algorithms in Everyday Mathematics ( दैनिक जीवनमा अल्गोरीद्म )
* List of algorithms, classified by purpose
* Collected Algorithms (produced by the ACM.)
* Dictionary of Algorithms and Data Structures
* Design and Analysis of Algorithms - Glossary


श्रेणी:गणित
श्रेणी:गणन
ढकाल

महाभारतकालीन समयमा आफ्ना दाजु धौम्य सहित उपमन्यु ऋषि शिव भगवानको दर्शनार्थ मानसरोवरमा आएका समयमा कुनै एक नामाज्ञात सन्तान वा शिष्य मोक्षदायी मानसक्षेत्रमा साधनाको लागि वा अन्य कुनै कारणले बसेका थिए । उनै नामाज्ञात मनिषी वा उनैका सन्तान घुम्दै फिर्दै जुम्लामा पुगेर बसोबास थालेका थिए । शिवको पूजा गर्ने क्रममा उनीहरुले साथै ल्याएको शिव वाद्ययन्त्र डमरु बजाउने गर्दथे । ढक्का वालहरुलाई नै ढकाल भनिएको कतिपय विशिष्ट विद्वान्हरुको मत रहेको छ भने कसैको डमरुको पूजा गर्ने स्थानलाई ढक्का +आलय= ढक्कालय र बस्नेहरुलाई ढकाल भन्न थालिएको हो भन्ने पनि रहेको छ ।

नेपालका कतिपय विद्वानहरुको मतमा फेरी अछामको ढाकुमा बस्नेहरुलाई ढकाल भनिएको भन्ने पनि मान्यता रहेको छ । भारतको पञ्जावको हरियाणा क्षेत्रमा ढकाल नामक प्राचीन स्थान प्रसिद्ध छ । पश्चिम गढवाल देहरादुन क्षेत्रमा पनि ढकवाल थरहरु रहेका छन् । नेपालमा रहेका ढकालहरु र ढकवालहरुको सम्बन्ध के हो बुझ्न जरुरी छ । नेपालका ढकालहरुको गोत्र उपमन्यु र ढकवालहरुको गोत्र वशिष्ठ रहेको छ । नेपालको अछामको ढाकु , अछामकै ढकारी , उत्ररप्रदेशको ढकवा शहर, हरियाणाको ढकाल एवं गढवाल क्षेत्रका ढकवालहरुको विषयमा केही न केही सम्बन्ध रहेको हुनसक्छ । यसको विषयमा अध्ययन अनुसन्धान हुन सकेको छैन । उचित अनुसन्धान हुनु जरुरी छ ।

ढकाल थर भएका केही प्रख्यात व्यक्तिहरूको सूची निम्नानुसार छन् ।
* कुलानन्द ढकाल - गोरखाका राजा पृथ्वीनारायण शाहका ज्योतिषी र तान्त्रिक
* एकनाथ ढकाल - नेपाल परिवार दलको अध्यक्ष तथा पूर्व सहकारी र गरीबी निवारण मन्त्री
* रामकृष्ण ढकाल - नेपालका आधुनिक गायक
* चन्द्रप्रसाद ढकाल - युवा उद्यमी, ग्लोबल आईएमई बैंकका अध्यक्ष
* रामनाथ ढकाल - नेपाली राजनीतिज्ञ
* नरेश बिक्रम ढकाल - राजदुत
* खेमलाल ढकाल- उल्लिखोला, सत्यबती-६, ज्वांङग हाल काठमाडौ
* दिपेश ढकाल- सिपाघाट-०६, काभ्रे
सन्दर्भ सामग्रीहरू
ब्याघ्रपाद इति ख्यातो वेदवेदाङ्गपारगः ।तस्याहमभवं पुत्रो धौम्यश्चापि ममानुजः ।। ११२।१४। अनुशासनपर्व, महाभारत

श्रेणी:नेपाली मूलका थरहरू
श्रेणी:ब्राह्मण समुदाय
श्रेणी:खस जातिका थरहरू
शाह

, १९४१ देखि १९७९ सम्म इरानका शाह, शाहको उपाधि धारण गर्ने अन्तिम शासक थिए।]]

शाह (; ; ) इरानी राजतन्त्रमा सर्वोच्च सत्ता (राजा)लाई सम्बोधन गरिने राजकीय उपाधी हो । यसलाई ओटोमन साम्राज्य, बुखारा खानत, बुखारा अमीरात, मुगल साम्राज्य, बंगाल सल्तनत, ऐतिहासिक अफगान राजवंशहरू, र गोर्खाहरू जस्ता विभिन्न फारसी समाजहरूले पनि प्रयोग गर्थे।
शाहज्यादा

Shahzade (, transliterated as Šâhzâde).शाह (वा उच्च व्युत्पन्न शासक शैली) को राज्यमा, शाही रगतको राजकुमार वा राजकुमारीलाई तार्किक रूपमा शाहज्याद शाहज्यादी भनिन्थ्यो। यद्यपि, प्रत्येक शाहको राज्यको दरबार परम्परामा सटीक पूर्ण शैलीहरू फरक हुन सक्छन्।
यो पनि हेर्नुहोस्

* शाह वंश
सन्दर्भ सामग्रीहरू

श्रेणी:शाही उपाधी
नागरिक दैनिक

नागरिक दैनिक नेपाल रिपब्लिक मेडिया प्राइभेट लिमिटेडद्वारा प्रकाशनमा ल्याइएको नेपाली दैनिक पत्रिका हो । यो पत्रिका एकैसाथ काठमाडौँ, विराटनगर र नेपालगञ्जबाट प्रकाशित हुने गरेको छ। यसको अङ्ग्रेजी भातृ प्रकाशन माइ रिपब्लिका पनि लोकप्रिय रहेको छ।
सम्पर्क ठेगाना

नेपाल रिपब्लिक मेडिया (प्रा.) लि.
जेडिए कम्प्लेक्स, बाग दरबार, काठमाडौँ, नेपाल
टेलिफोन नं : ९७७ ०१-४२६५१००, ४२६१८०८
फ्याक्स : ९७७ ०१-४२५५२५७
पिओ बक्स :१९३००
इमेल:
सन्दर्भ सामग्रीहरू
बाह्य कडीहरू

* दैनिक
आधिकारिक वेबसाइट

* नागरिक दैनिक


श्रेणी:नेपालका राष्ट्रिय दैनिक पत्रिकाहरू
भोको पुस्ता

भूखा पीढी ( Hungryalism ) बांग्ला भाषा का एउटा साहित्य आन्दोलन होळ् १९६१मा मलय रायचौधुरी आन्दोलनका श्रीगणेश गरे।
मुख्य कवि/लेखक

* मलय रायचौधुरी
* शक्ति चट्टोपाध्याय
* समीर रायचौधुरी
* उतपलकुमार बसु
* देबी राय
* सुबिमल बसाक
* फालगुनी राय
* बासुदेब दाशगुप्ता
* त्रिदिब मित्रा
* सन्दीपन चट्टोपध्याय
* बिनय मजुमदार
* प्रदीप चौधुरी
* अनिल करनजई
* सुभाष घोष
* सुबो आचार्य
* शेलेश्वर घोष
स्रोत

* सिटि लाईटस जर्नल #१ #२ & #३ सम्पादक लारेन्स फेरलिंघेट्टि
* एल कारनो एमफ्लुमादो #९ #१० #१३ सम्पादक मार्गारेट रैनडल
* कुलचुर #१५ सम्पादक लिटा हारनिक
* सालटेड फेदर्स #५ #८ & #९ सम्पादक डिक बकेन
* एवरग्रीन रिविऊ #३५ सम्पादक बार्णि रौसेट
* टाईम मैगजिन ( नवम्बर २०, १९६४ )
* आयकनोलाट्रे #१० सम्पादक एलैन डि लोच
* कवितीर्थ ( २००३ ) सम्पादक उतपल भट्टाचार्य
* अम्रतलोक ( २००३ ) सम्पादक समीरण मजुमदार
* एकालेर रक्तकरबी ( २००४ )
* एबं ( २००४ ) सम्पादक धुर्जोटि चन्दा
सन्दर्भ

* ह्ंग्रि, श्रुति एवं शास्त्रविरोधी आन्दोलन ( १९८६ )। लेखक ड उत्तम दाश, कोलकाता विश्वविद्यालय। कोलकाता।
* ह्ंग्रियलिस्ट मैनिफेस्टो ( २००७ )। सम्पादक एबादुल ह्क, आबार एसेचि फिरे पबलिकेशन, मुर्शिदाबाद।
* भूखा पीढी आन्दोलन एव् मलय रायचौधुरी ( २००७ )। लेखक ड विष्णु दे, आसाम विश्वविद्यालय, शिलचर।
* क्षमता-विरोधिता एवं भूखा पीढी आन्दोलन ( २०-०७ )। लेखक ड स्वाती भ्ट्टाचार्य्य, रबीन्द्रभारती विश्वविद्यालय, कोलकाता।
बाहिरी लिङ्कहरू

* टाईम मैगजिनका स्ंवाद
* मुख्य सदस्यका फोटो
* मलय रायचौधुरीका साक्षातकार


श्रेणी:कविता
श्रेणी:बङ्गाली भाषा
भूपतीन्द्र मल्ल

भूपतीन्द्र मल्ल (१७३१-१७७९ वैशाख) नेपालको इतिहासमा मल्लकालका प्रसिद्ध राजा हुन्। यिनी भक्तपुरका राजा थिए। यिनले बनाएको ५५ झ्याले दरवार, न्यातपोल देवल प्रसिद्ध ऐतिहासिक सम्पदा हो। उनको जन्म नेपाल सम्बत ७९५ कार्तिक महिनामा भएको थियो । नेसं ८०५ मा चुडाकर्म, ८०६ माघमा ब्रतबन्ध र विवाह ८०८ कार्तिक तिर भएको थियो ।
बाह्य सम्बन्ध

भूपतीन्द्र मल्ल राजा भएपछि उनलाई कान्तिपुर र ललितपुरका अनुभवी राजाहरूले दु:ख दिन थाले । तसर्थ उनले गोरखा, तनहुँ र मकवानपुरसँग सहयोग मागेर पाटनलाई झुकाए । कान्तिपुरसँग पनि उनले मित्रता गरे ।
निर्माण

* न्यातपोल (५ तले) देवल,
* दरवार अगाडि प्रस्तर स्तम्भमा आफ्नो भव्य सालिक बनाए,

* वि.सं. १७५४ मा मालती चोकको निर्माण र त्यसको नजीकमा सुन्धारा,
* हनुमान,
* नरसिंह आदिको स्थापना,
* भक्तपुरमा ५५ झ्याले दरबार,


रचना : हरगौरी विवाह, उषाहरण, जैमिनी भारत जस्ता नाटकहरू तथा थुप्रै गीत- पद्य संग्रहहरू
निधन : विसं १७७९ वैशाख शुक्ल पूर्णिमाका दिन

Statue of Narsimha killing Hiranya Kashyap.jpg|नरसिंह
Golden Gate and 55 windows Palace with chyasilin Mandap, Bhaktapur Durbar Square, Nepal.jpg|५५ झ्याले दरबार
Nyatpol Temple, Bhaktapur, NEPAL 02.jpg|न्यातपोल मन्दिर
04 Bhaktapur Durbar Square, Nepal.jpg|भक्तपुर दरवार


यो पनि हेर्नुहोस्

* अरिदेव
* जयप्रकाश मल्ल
* मल्ल वंश
* जयस्थिति मल्ल
* तेज नरसिंह मल्ल
* रत्न मल्ल
सन्दर्भ सामग्रीहरू

श्रेणी:नेपालको इतिहास
श्रेणी:नेपालका ऐतिहासिक व्यक्तित्व
श्रेणी:नेपाली राजाहरू
श्रेणी:मल्ल वंश
श्रेणी:मल्ल राजाहरू
श्रेणी:नेपाल भाषाका साहित्यकारहरू
श्रेणी:विकिथन-५ मा बनाइएका वा सुधारिएका लेखहरू
श्रेणी:भक्तपुरका मल्ल राजाहरू
श्रेणी:भक्तपुरका मानिसहरू